Na temelju članka 20. stavka 1. Zakona o lokalnim porezima ("Narodne novine" broj 115/16 i 101/17) i članka 37. Statuta Grada Šibenika ("Službeni glasnik Grada Šibenika" broj 2/21), Gradsko vijeće Grada Šibenika na 27. sjednici održanoj 13. travnja 2021. godine donijelo je

**O D L U K U**

**O IZMJENI ODLUKE**

 **O POREZIMA GRADA ŠIBENIKA**

**Članak 1.**

Članak 1. mijenja se i glasi: „Ovom se Odlukom utvrđuju stopa i visina poreza koji pripadaju Gradu Šibeniku (u daljnjem tekstu: Grad) te nadležno porezno tijelo za utvrđivanje i naplatu poreza.“

**Članak 2.**

Članak 3., 4., dio članka 5. koji glasi: „na osnovicu iz članka 4. ove Odluke“, članak 6., 7., članak 8. stavak 1., 2. i dio stavka 3. koji glasi: „na osnovicu iz stavka 1. ovoga članka“, članak 9., 10., 11., članak 12. stavak 2., članak 13. i članak 15. Odluke o porezima Grada Šibenika ("Službeni glasnik Grada Šibenika" broj 4/18 i 12/20) se brišu.

**Članak 3.**

Članak 14. mijenja se i glasi: „Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. točke 2. ove Odluke obavljat će Ministarstvo financija, Porezna uprava.

Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. točke 3. ove Odluke obavljat će Grad – Upravni odjel za financije.“

**Članak 4.**

Renumeriraju se članci na način da članak 5. postaje članak 3., članak 8. postaje članak 4., članak 12. postaje članak 5., članak 14. postaje članak 6., članak 16. postaje članak 7., članak 17. postaje članak 8. i članak 18. postaje članak 9.

**Članak 5.**

Ova Odluka objavit će se u "Narodnim novinama" i "Službenom glasniku grada Šibenika" i stupa na snagu osam dana od dana objave.

KLASA: 410-01/20-01/17

URBROJ:2182/01-06/1-21-5

Šibenik, 13. travnja 2021.

GRADSKO VIJEĆE GRADA ŠIBENIKA

 PREDSJEDNIK

 dr. sc. Dragan Zlatović,v.r.

**OBRAZLOŽENJE**

**PRIJEDLOGA ODLUKE O IZMJENI**

 **ODLUKE O POREZIMA GRADA ŠIBENIKA**

**PRAVNA OSNOVA**

Zakonom o lokalnim porezima ("Narodne novine" broj 115/16 i 101/17) je uređen sustav utvrđivanja i naplate, pored ostalog, i poreza jedinica lokalne samouprave (općina i gradova), pri čemu je utvrđeno kako jedinice lokalne samouprave mogu uvesti slijedeće poreze: prirez porezu na dohodak, porez na potrošnju, porez na kuće za odmor i porez na korištenje javnih površina.

Središnji ured Porezne uprave Ministarstva financija je, prilikom nadzora nad zakonitošću općih akata koje u samoupravnom djelokrugu donose predstavnička tijela, donijelo uputu o nužnosti brisanja odredbe koja detaljnije uređuje porez na kuće za odmor, a nije u djelokrugu jedinice lokalne samouprave, kao i ostalih odredbi koje su već propisane propisima više pravne snage tj. važećem Zakonu o lokalnim porezima i važećem Općem poreznom zakonu.

Shodno navedenom briše se odredba koja je preciznije definirala koja dokumentacija se uzima u obzir u postupku dokazivanja statusa kuće za odmor, kao i ostale odredbe citirane iz navedenih zakona te su Odluka nomotehnički uređuje.

Također se vrši usklada s donesenom Odlukom o prijenosu poslova utvrđivanja, evidentiranja, nadzora, naplate i ovrhe radi naplate poreza na potrošnju Grada Šibenika na Ministarstvo financija, Poreznu upravu ("Službeni glasnik Grada Šibenika" broj 9/18).

Slijedom navedenog, predlaže se Gradskom vijeću Grada Šibenika da prihvati ovaj prijedlog Odluke o izmjeni Odluke o porezima Grada Šibenika u tekstu kako je to gore navedeno.